Толькі ўяві: ты, душэўны і сябравіты, жадаеш накарміць смачнымі дранікамі ўвесь навакольны свет. Гатаваць самому, канешне, сэнсу няма, а вось навучыць рэцепту – справа іншая. Ты робіш дранікаблог, куды ўжо гатовы дадаць чыёсьці відэа, прышпільныя фатаграфіі з інета і пашагавыя інструкцыі, што распрацаваў кулінар з лепшай у горадзе сталоўкі. І ўсё бы добра, але капірайт глядзіць на цябе і ціхенька кажа: “Ну-ну, паспрабуй - я пагляджу”.